# You.com

You.com pribatutasunari lehentasuna ematen dion bilaketa motorra da. Bilaketaren emaitzak laburbiltzeko webguneen kategoriak erabiltzen ditu, eta ez esteken zerrenda ohiko bilaketa-motorra gehienek bezala. Salesforceko langile ohiek sortu zuten bilaketa-motorra, eta bere beta bertsio publikoa 2021eko azaroaren 9an argitara eman zuten. Elkarrizketa batean, Richard Socher sortzaileetako batek esan zuen pribatutasun- eta pertsonalizazio-oreka duen bilaketa-motorra nahi zutela sortu.

## Historia

Webgunea 2020an sortu zuten Salesforceko bi enplegatu ohik, Bryan McCannek eta Richard Socherrek. 2021ean beta bertsioa argitara eman nahi zutela iragarri ondoren, 20 milioi dolar jaso zuten Marc Benioff milioidunarengandik, Salesforce enpresako sortzailearengandik.
2022ko martxoan, konpainiak YouWrite (GPT-3 testu-sorgailua) kaleratu zuen, mezu elektronikoak eta bestelako dokumentuak idazteko.

## Bilaketaren emaitzak

Bilaketa-motorrak bilaketa-emaitzak erakusten ditu webguneen arabera ordenatuta. Adibidez, Reddit webgunean aurkitutako emaitzen bilduma bateratua. Kategoriak erabiltzaileak sailkatu ditzake, bere interesen arabera pertsonalizatu ditzake. Web-bilaketa egiteko Microsoft Bing bilatzailea erabiltzen da, azken batean.
You.com-ek ez ditu erabiltzaileen IP helbideak gordetzen eta ez du jasotzen erabiltzaileen informazioa gero iragarkiak bideratzeko. You.com-ek bi aukera eskaintzen ditu: modu pertsonala eta modu pribatua, azken hau konfidentzialagoa. Modu pertsonalean ez bezala, modu pribatuan You.com-ek ez ditu erabiltzaileen bilaketak gordetzen, ez ditu IP helbideak You.com-eko bazkideekin partekatzen eta ez du egindako bilaketari buruzko informazioa biltzen.

## Harrera

You.com-ek iruzkin positiboak jaso ditu, oro har, eta azpimarratuena informazioa antolatzeko modua izan da, The Verge-k liluragarritzat jotzen duena.

## Erreferentziak

* ↑ (Ingelesez) Rutherford, Sam. (2021-11-09). «You.com Launches in Beta As a Privacy-Focused Alternative to Google» Gizmodo.
* 1 2 (Ingelesez) Kelly, Heather. (2021-11-09). «You, another new search engine, hopes privacy can help it take on Google» The Washington Post ISSN 0190-8286..
* 1 2 (Ingelesez) Robertson, Adi. (2021-11-09). «You.com wants to remake the search engine» The Verge.
* ↑ (Ingelesez) «Search Engine You.com Launches Public Beta, Looks to Take on Google» Cheddar 2021-11-24.
* ↑ (Ingelesez) Miller, Ron. (2020-12-08). «Former Salesforce chief scientist announces new search engine to take on Google» TechCrunch.
* ↑ (Ingelesez) Wiggers, Kyle. (2021-11-09). «AI-driven search engine You.com takes on Google with $20M» VentureBeat.
* ↑ (Ingelesez) Jain, Osheen. (2022-03-17). «You.com launches YouWrite, an AI-powered writing tool powered by OpenAI» Analytics Drift.
* ↑ Wiggers, Kyle. (2022-03-15). «You.com launches an AI-powered writing tool powered by OpenAI» VentureBeat.
* ↑ Shankland, Stephen. «You.com search challenges Google with a new look and private mode» CNET.
* ↑ (Ingelesez) Smith, Autumn. (2021-12-01). «What Is You.com and How Is It Different to Other Search Engines?» MUO.
* ↑ «How does You.com compare to other search engines?» You.com.

## Kanpoko estekak

* You.com (Webgune ofiziala).
* Datuak: Q111598768
* Multimedia: Category:You.com / Q111598768